Edoardo Mangiarotti
Edoardo Mangiarotti (1919 m. balandžio 7 d. – 2012 m. gegužės 25 d.) – Italijos fechtuotojas, 13 olimpinių medalių laimėtojas, 13 kartų pasaulio čempionas. Pagal šiuos laimėjimus jis yra pirmas per visą šios sporto šakos istoriją. Italas laikomas geriausiu visų laikų pasaulio fechtuotoju. 2003 m. Tarptautinis olimpinis komitetas skyrė E. Mangiarotti Platininio vainiko apdovanojimą, kuriame įamžinti tokie žodžiai: „Edoardo Mangiarotti, iš viso laimėjęs 39 aukso, sidabro ir bronzos medalius olimpinėse žaidynėse bei pasaulio čempionatuose, laikomas geriausiu fechtuotoju sporto istorijoje“.